CELEX: 32010R0348
Language: sl
Date: 2010-04-23 00:00:00
Title: Uredba Komisije (EU) št. 348/2010 z dne 23. aprila 2010 o izdaji dovoljenja za L-izolevcin kot krmni dodatek za vse živalske vrste (Besedilo velja za EGP)

24.4.2010   
            
            
               SL
            
            
               Uradni list Evropske unije
            
            
               L 104/29
            
         UREDBA KOMISIJE (EU) št. 348/2010
   z dne 23. aprila 2010
   o izdaji dovoljenja za L-izolevcin kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za L-izolevcin, ki ga proizvaja Escherichia coli (FERM ABP-10641), kot krmni dodatek za vse živalske vrste ter njegovo uvrstitev v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane („Agencija“) je v svojem mnenju z dne 9. decembra 2009 (2) navedla, da L-izolevcin nima škodljivega vpliva na zdravje živali in ljudi ali na okolje ter da se ta pripravek lahko obravnava kot vir razpoložljivega izolevcina za vse živalske vrste. Agencija priporoča ustrezne ukrepe za varnost uporabnikov. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena L-izolevcina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega dodatka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  The EFSA Journal 2010; 8(1):1425.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: aminokisline, njihove soli in analogi
                  
               
            
                  3c3.8.1
               
               
                  —
               
               
                  L-izolevcin
               
               
                  
                               
                           
                           
                              Sestava dodatka:
                              
                                           
                                       
                                       
                                          L-izolevcin s čistostjo najmanj 93,4 % (suhe snovi), ki ga proizvaja Escherichia coli (FERM ABP-10641)
                                       
                                    
                                           
                                       
                                       
                                          ≤ 1 % neopredeljenih nečistot (kot suha snov)
                                       
                                    
                        
                               
                           
                           
                              Lastnosti aktivne snovi:
                              L-izolevcin (C6H13NO2)
                           
                        
                               
                           
                           
                              Analitska metoda:
                              metoda za določanje aminokislin iz Uredbe Komisije (ES) št. 152/2009 (1)
                              
                           
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              Navede se vsebnost vlage.
                           
                        
                              2.
                           
                           
                              Zaradi varnosti se med ravnanjem uporablja zaščita za dihala.
                           
                        
               
                  14. maj 2020
               
            
         (1)  UL L 54, 26.2.2009, str. 1.